St Vinsent og Grenadinoyggjar

St. Vinsent og Grenadinoyggjar (enskt; Saint Vincent and the Grenadines) er eitt land í Karibia. Landið hevur 32 oyggjar og liggur norðan fyri Trinidad og Tobago. Við sínum einans 389 km2 er landið á stødd við Borðoynna og Eysturoynna tilsamans.

Oyggjabólkurin Grenadinurnar er býtt ímillum londini Grenada og St. Vinsent og Grenadinoyggjarnar. Høvuðsstaðurin eitur Kingstown. Mest verður útflutt av rávørum, m.a. bananir. Týdningarmestu handilspartnarnir eru Trinidad og Tobago, Sambandsríki Amerika og Stórabretland. Oyggjarnar eru limir í Bretska Samveldinum og hava tí Elisabeth II drotning sum stjórnarovasta.

 Slóðir